PSTC ปิดเช้าบวก 3% รับ EIA ท่อน้ำมันอีสานผ่านฉลุยหนุนแวลู่หุ้นพุ่งกระฉูด!
PSTC ปิดเช้าบวก 3% รับ EIA ท่อน้ำมันอีสานผ่านฉลุย! จับตาหนุนแวลู่หุ้นพุ่งกระฉูด
9 ม.ค. 2562

สืบเนื่องจากกรณีที่ บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC เปิดเผยเกี่ยวกับการได้มาซึ่งสินทรัพย์โครงการขยายระบบการส่งน้ำมันทางท่อไปยังภาคตะวันออกเฉียงเหนือ (โครงการระบบบ่อขนส่งน้ำมัน) ซึ่งดำเนินการโดยบริษัท ไทย ไปป์ไลน์ เน็ตเวิร์ค จำกัด (TPN) ที่ถือหุ้นร้อยละ 100 โดยบริษัทบิ๊กแก๊ส เทคโนโลยี จำกัด (บริษัทย่อย หรือ BIGGAS) ซึ่งเป็นบริษัทย่อยของบริษัท
ล่าสุด เมื่อวันที่ 3 ม.ค.2562 ที่ประชุมคณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อม สำนักงานนโยบาย และแผนทรัพยากรธรรมชาติและสิ่งแวดล้อม ได้มีมติให้ความเห็นชอบรายงานการวิเคราะห์ผลกระทบสิ่งแวดล้อม (EIA) ของโครงการระบบท่อขนส่งน้ำมันเป็นที่เรียบร้อยแล้ว
สำหรับโครงการขยายระบบการขนส่งน้ำมันทางท่อไปยังภาคตะวันออกเฉียงเหนือของบริษัท ไทย ไปป์ไลน์ เน็ตเวอร์ค จำกัด ตั้งอยู่ที่จังหวัดสระบุรี จังหวัดลพบุรี จังหวัดนครราชสีมา จังหวัดชัยภูมิ และจังหวัดของแก่น
ด้านราคาหุ้น PSTC ปิดตลาดภาคเช้าอยู่ที่ระดับ 0.64 บาท ปรับตัวขึ้น 0.02 บาท หรือ 3.23% สูงสุดที่ระดับ 0.64 บาท ต่ำสุดที่ระดับ 0.62 บาท ด้วยมูลค่าซื้อขาย 12.28 ล้านบาท
 
ทั้งนี้ บล.โนมูระ พัฒนสิน ระบุในบทวิเคราะห์ (9 ม.ค.2562) โดย แนะซื้อ PSTC รับการเปลี่ยนแปลงธุรกิจครั้งสำคัญ ซื้อขายบน P/E Ratio ปี 2562 เพียง 15 เท่า โดย PSTC แจ้งตลาดฯ ได้รับอนุมัติเห็นชอบรายงานการวิเคราะห์ผลกระทบสิ่งแวดล้อม (EIA) เป็นการปลดล็อคครั้งใหญ่ของโครงการท่อนำ, มันบริษัทลูก TPN ซึ่งจะเพิ่มความมั่นใจให้กับพันธมิตรใหม่ทั้งในและนอกตลาดหลักทรัพย์ที่ต้องการร่วมลงทุนในโครงการนี้
ประกอบกับ แนวโน้มกำไรปี 2562 สดใส ประเมินเติบโตสูงกว่า 77% จากปีก่อน ส่งผลบวกให้ ราคาหุ้นปัจจุบันซื้อขายบนP/E Ratio ปี 62 เพียง 15.4 เท่า พลิกจากภาพเดิมเมื่อ 12 เดือนก่อนที่ PSTC เคยซื้อขายบน P/E กว่า 250 เท่า
ทั้งนี้ แนะนำ ซื้อลงทุน รับการเปลี่ยนโฉมธุรกิจครั้งใหญ่ และฐานกำไรที่แท้จริงในปี 2562 ขณะที่คาดกำไรไตรมาส 4/2561F ทำจุดสูงสุดใหม่ โต 13 เท่าจากปีก่อน หลังบันทึกกำไรพิเศษ